Hvert år ender omkring tusind sager om fraflytning i det såkaldte huslejenævn. Her bliver der truffet afgørelse i forhold til uenigheder mellem lejer og udlejer. Hvis lejer mener, at udgifterne til istandsættelse ved fraflytningen er for høje, så kan huslejenævnet kigge på sagen. Huslejenævnet vil sådant et tilfælde kigge på mangellisten samt fotos og videoer og derfra afgøre, hvor meget det er rimeligt, at lejer skal trækkes i depositum for de tilhørende udgifter ved fraflytningen.   Ender man med at være uenige i huslejenævnets afgørelse, kan lejer efterfølgende tage sagen for boligretten. Dette er dog en mere kompliceret proces, og det kræver, at lejer selv udtager stævning og hyrer en advokat.